Rhamnus alaternus

L'Aladèrn (Rhamnus alaternus L.) es un arbrilhon  del genre Rhamnus e de la familha de las Rhamnacèas, caracteristica de las garrigas mediterranèas.

 Descripcion 
L'aladèrn es un arbrilhon de 1 a 5 mètres de naut, de fulham persistent. Es capable de viure un centenat d'annadas. Es un arbre dioïc.

Ten de rams altèrnes, non espinoses (a la diferéncia de Rhamnus cathartica). Las fuèlhas son altèrnas, coriçcias, persistentas, lusentas, sovent dentadas. Son ovalas o lanceoladas, a bòrd cartilaginós.

Sas minusculas flors jaunencas, unisexuadas, apareissent als meses de març e abril, a vegada avant. Son gropadas en pichon grapas lateralas. Lo calici ten 5 lòbes rebatuts dins las flors masclas, e quilhadas dins las flors femes. A pas de petals.

Los fruchs son de drupas d'en primièr rojas, puèi negras quand maduras, amb 2 o 3 selhons.

Lo Rhamnus alaternus 'argenteovariegata''' es un cultivar ornemental variat eissit de Rhamnus alaternus.

Se destria doas sosespècias:
 Rhamnus alaternus L. subsp. alaternus Rhamnus alaternus L. subsp. myrtifolia'' (Willk.) Maire

 Distribucion 
L'aladèrn es una planta eliofila que en França, Portugal, Espanha, ex-Iogoslavia, Albania, Grècia, Itàlia, Turquia, Israèl, Libia, Tunisia, Argeria, Marròc e Ucraïna. A çò nòstre, es comun a l'entorn mediterranèu, puja fins en Isèra cap al nòrd e l'Òlt e la Dordonha cap a l'oèst. S'encontra pels èrms, sègas, talvèras, garrigas. Es naturalizat en Austràlia e Nòva Zelàndia. Es utilizat dins los programas de reforestacion.

 Ligams extèrnes 
 Referéncias GRIN : espèce Rhamnus alaternus L. (en)
 Referéncias Tela Botanica (France métro) : Rhamnus alaternus (fr)
 Referéncias INPN : Rhamnus alaternus (+ statut + description) (fr)

 Referéncias